google/wiki40b huggingface dataset:
Viglysing

Viglysing fra norønne víglýsing f. drapslysing el. drapskunngjøring ved drapsmannen selv.
En viglysing var i det norønne samfunnet den juridisk fastsatte kunngjøringen av drap ved drapsmannen selv. Viglysinger blir nevnt allerede i Gulatingsloven og forble sentrale fram til langt ut i dansketiden. I Mannehelgebolken i Gulatingsloven står lov 156 “Um Viglysing”.  Denne loven gjennomgår svært detaljert hvordan en viglysing må gjennomføres for at et drap ikke skulle regnes som et mord. Et drap var på den tiden ikke nødvendigvis ulovlig i seg selv; det som skilte, var om drapet var begått på en lovlig eller en ulovlig måte. Det store skillet med hensyn til drap, og f.eks også tyveri av eiendeler, var om det ble gjort åpenlyst eller i hemmelighet. Denne loven ble også, med noen få forandringer, videreført i Magnus Lagabøters Landslov.

Gjennomgang av loven

Selve loven er som de fleste i Gulatingsloven en kasuistisk lov. Den viser til et eksempel hvor to menn treffes og den ene blir drept. Om den døende mannen fortsatt kunne snakke da han ble funnet, var mannen han selv oppga å regne som drapsmann. Men dersom offeret oppga en mann og en annen mann senere lyste drapet på seg selv, da var begge drapsmenn selv om det bare fantes ett sår på den drepte. For å lyse et drap på lovlig måte måtte drapsmannen gå til den første gården han kom til etter å ha forlatt åstedet, dersom det ikke bodde slekt, venner eller undersåtter av offeret på denne første eller den andre gården han kom til. Senest ved tredje gård var han imidlertid lovbundet til å lyse drapet uansett hvem som bodde der. Drapsmannen måtte oppgi sitt sanne navn og hvor han holdt hus. På tinget som ble kalt sammen skulle det så gjøres viglysingsvitne, hvor drapsmannen ble anklaget for viget. Om arvingen av den avdøde beskyldte en annen mann for viget så skulle den nye anklagede sverge lyrittareid på sin uskyld. Lyrittareid var en ed på uskyld i en anklage, avlagt av den anklagede og to vel ansette menn som kjente ham. Dette kan regnes som et system for karaktervitnemål . Hvis drapsmannen hadde fulgt loven om å lyse et drap var drapet et vig, og han unngikk en mordanklage. Saken kunne da ofte gjøres opp ved å betale bot (oftest en pengesum) til den krenkede parten, for å oppnå fred partene imellom og unngå f. eks. hevnfeider.
Uten viglysing eller viglysingsvitne og lyrittareid var drapsmannen å regne som morder. En mann som ble dømt som morder var i kraft av dette ubotamann. Ubotamann var etter loven den som hadde handlet så ille at han ikke kunne gjøre bot for det. Å bli regnet som ubotamann betydde at man sto utenfor loven og dermed ikke nøt lovens beskyttelse. Enhver kunne da fritt ta livet av ubotamannen uten å frykte juridiske eller sosiale konsekvenser.
Blue Team

Blue Team er en uformell betegnelse på en gruppe politikere og journalister i Amerikas forente stater som løst knyttes sammen ved deres tro på at Folkerepublikken Kina er en betydelig sikkerhetspolitisk trussel mot USA. De fleste innen gruppen er konservative, republikanere eller såkalte neokonservative. Betegnelsen «Blue Team» kommer fra krigsspill, hvor «Red Team» var USAs fiende mens «Blue Team» representerte USA.
De fleste innen gruppen arbeider for det amerikanske forsvaret, for amerikansk etterretning og for ulike tankesmier. Massakren på Den himmelske freds plass og Kinas veldige økonomiske ekspansjon har vært forhold som «Blue Team» mener kan utfordre USAs stilling i verden.
Liparetrini

Utbredelse

Artene lever i Australia, New Zealand og Sør-Amerika.
Hallsberg

Hallsberg er et tettsted i Hallsberg og Kumla kommuner i Örebro län i landskapet Närke i Sverige. Det er Hallsberg kommunes administrasjonssenter. I 2010 hadde tettstedet 7 122 innbyggere, hvorav 7 053 i Hallsberg kommune og 69 i Kumla..
Hallsberg er et viktig jernbaneknutepunkt med linjer til Stockholm, Göteborg, Karlstad/Oslo, Motala og Örebro.
Max Lucado

Biografi

Lucado ble født i 1955 i San Angelo, Texas, som det yngste av Jack og Thelma Lucados fire barn. Han vokste opp i Andrews i Texas. Faren var oljearbeider mens moren jobbet som sykepleier. Lucado begynte etter hvert på det kristne universitet i Abilene. Han hadde i utgangspunktet planer om å bli advokat, men ifølge hamselv fikk et obligatorisk bibelkurs og en misjonstur ham til å ombestemme seg til å bli misjonær. For å bli misjonær måtte han imidlertid tjenestegjøre to år i en kirke etter utdannelsen.
Etter utdannelsen flyttet Lucado til Miami i Florida for å tjenestegjøre i en kirke. Hans ansvar var blant annet å skrive innlegg i kirkens nyhetsbrev. Senere ble disse korte innleggene satt sammen til hans første bok, On the Anvil. Etter to år i Miami reiste den nygifte Max Lucado og hans kone Denalyn til Rio de Janeiro i Brasil, som misjonærer på fulltid.
I 1987 døde Lucados far, og etter fem år i Brasil reiste han og familien tilbake til USA for å være nærmere hans mor. I 1988 ble han ansatt som pastor i Oak Hills Church of Christ i San Antonio.
Ordenen for landbruksfortjenester (Frankrike)

Ordenen for landbruksfortjenester (fransk: Ordre du Mérite Agricole eller Mérite agricole) er en fransk orden. Den ble innført i 1883 til belønning av innsats for Frankrikes landbruk. Den tildeles av landbruksministeren i Frankrike.

Bakgrunn og utvikling

Den ble innstiftet 7. juli 1883 av president Jules Grévy. Utmerkelsen kom i stand etter initiativ til landbruksminister Jules Méline. Hensikten var å belønne innsats for Frankrikes landbruk. Ordenen tildeles av landbruksministeren i Frankrike.
Det grønne båndet har gitt opphav til kallenavnet «le poireau» («purreløken»), tidligere også «l'épinard» («spinaten»).  

Insignier

Ordenstegnet for ordenen for landbruksfortjenester består av en sekstagget hvitemaljert stjerne, i sølv for riddere, i gull for offiserer og kommandører. Midtmedaljongen viser kvinnehode, personifikasjonen av republikken, med omskriften «RÉPUBLIQUE FRANÇAISE» på en blåemaljert bord. Baksiden har innskriften «MÉRITE AGRICOLE» og årstallet «1883». Stjernen er lagt på en krans av maiskolber og hveteaks. Ordenstegnet er identisk for de forskjellige gradene, bortsatte fra størrelsen og ved at ordenstegnene for offiserer og kommandører er opphengt i båndet i en krans av vinranke og olivengren.
Ordenstegnet er opphengt i et grønt bånd, som har røde striper ved kantene. Riddere og offiserer bærer ordenstegnet i bånd på brystet. Båndet for offiserer har rosett. Kommandører bærer ordenstegnet i bånd om halsen.

Tildeling

Ordenen for landbruksfortjenester tildeles for fortjenstfull innsats for landbruket i Frankrike. Mottagere må være minst 30 år og ha femten års innsats bak seg i landbrukssektoren. Ordenen kan også tildeles for vitenskapelige fortjenester. Tildelingen skjer ved Frankrikes landbruksminister, som i spørsmål om tildeling støtter seg på et ordensråd.
Det er satt begrensninger på antallet utnevnelser. Det kan utnevnes 60 kommandører, 800 offiserer og 3 200 riddere hvert år. Utnevnelse av utlendinger er ikke omfattet av begrensningene. Utnevnelse skal i regelen finne sted til laveste grad, med forfremmelse til høyere grad etter minimum fem år. I unntakstilfeller kan utnevnelse skje direkte til høyere grad.
Antallet tildelinger gjennom årene ble i 2006 regnet til omkring 350 000 riddere, 62 000 offiserer og 5 000 kommandører.
Utnevnelser finner sted to ganger i året: 1. januar og 14. juli.
Jean Froissart

Bereist

Han reiste rundt i England, Skottland, Wales, Frankrike, Flandern og Spania for å samle inn stoff og førstehåndsopptegnelser for sin Krøniker. Han reiste også sammen med hertug Lionel av Antwerpen til Milano for å være til stede ved hertugens bryllup til datteren av Galeazzo II Visconti, herre av Milano. Ved denne hendelsen var det også to andre betydningsfulle diktere fra middelalderen til stede, Geoffrey Chaucer fra England og italieneren Francesco Petrarca.
Etter at hans første bok var blitt utgitt og etter at dronning Philippa var død nøt han beskyttelse fra Johanna, hertuginne av Brabant, men hadde også støtte fra andre. Han mottok belønninger, presteembetet Estinnes, en landsby i nærheten av Binche, og ble senere kanon av Chimay, noe som var nødvendig for å finansiere hans reiser som skaffet ham tilleggsmaterialer for hans skrifter. Han kom tilbake til England i 1395, men synes å ha vært skuffet over de endringer som hadde skjedd siden sist han hadde vært der og hva han så på som slutten av ridderverdighet. Datoen og hendelsene rundt hans død er ukjente, men St. Monegunda av Chimay hevder å være hans gravsted, men det er ikke fastslått.

Rikt illustrert

Teksten i Froissarts Krøniker er bevart i mer enn 100 illustrerte manuskripter, illustrert av en mangfoldig serie av miniatyrbilder. Ett av de mest kostbare kopiene var bestilt av Lewis de Bruges av Gruuthuse, en adelsmann fra Flandern, på 1470-tallet. De fire bindene av denne kopien (BNF, Fr 2643; BNF, Fr 2644; BNF, Fr 2645; BNF, Fr 2646) inneholder 112 miniatyrer malt av de dyktigste kunstnerne i Brugge på den tiden, blant dem Loiset Lyédet som sannsynligvis står for miniatyrene i de to første bindene.
6. januar

Navnedag

Aslaug, Åslaug og Aisha

Helligdager

Dagen kalles også trettende dag jul eller helligtrekongersdag. I liturgien i den dansk-norske kirke før 1814 kalles også dagen for Festum Epiphani. Juledag i den ortodokse kirke.
I Catalonia i Spania serveres tradisjonelt tortell denne dagen. En tilsvarende tradisjon i og omkring New Orleans i USA er servering av king cake.
GmailFS

GmailFS er et virtuelt filsystem som tillater Gmailbrukere å mounte og bruke gmail-kontoen til et lokalt lagringspunkt. Laget av Richard Jones. GmailFS er laget for Linux, men Windows-versjoner eksisterer. Det er også nevneverdig å si at systemet er originalt laget av Google for deres servere.
Ved å bruke dette systemet kan brukerne få over 2 og en halv gigabyte ekstern lagringsplass. Farten på lagringspunktet er begrenset av brukernes Internett-tilkobling.
LinuxMCE

LinuxMCE (Linux Media Center Edition) er en Linux-distribusjon for hjemmekino som er basert på Kubuntu.
Første versjon ble lansert i 2008. Siste versjon er 1004 Final fra 23. februar 2013.
Bliss-instituttet

Bliss-instituttet er et teater, museum og nasjonalt kunstråd i Belize City. Museet har blant annet ei rekke gjenstander fra mayabyen Caracol. Instituttet er oppkalt etter Baron Bliss. Bygninga sto ferdig i 1955.
Røntgenbinær

Røntgenbinærer er tette dobbeltstjerner som i hovedsak gir seg til kjenne gjennom sin sterke røntgenstråling. Disse systemene består vanligvis av en relativt normal stjerne og en kompakt stjernerest – en hvit dverg, nøytronstjerne eller et sort hull – som kretser rundt hverandre.
Gass og romstøv fra stjernen fanges inn av stjernerestens store tiltrekkingskraft. Denne prosessen kalles for akkresjon og på grunn av omløpsbevegelsen dannes en akkresjonsskive. Da det innfallende materiet beveger stadig nærmere sentrum, frigjøres store mengder gravitasjonell potensiell energi, opp til flere titalls prosent av hvilemassen, som avgis i form av røntgenstråling. Dette er en svært effektiv prosess sammenlignet med stjernenes vanlige motor, fusjon av hydrogen, som bare frigjør rundt 0,7 % av hvilemassen. Himmelen sett i denne røntgenstrålingen er alt annet enn statisk: merkbare forandringer skjer på svært korte tidsskalaer.
Absolute VG-lista 1982

Absolute VG-lista 1982 er et samlealbum som inneholder flere av de største hit-låtene i musikkåret 1982. 
Albumet kom ut 19. november 2007.
Hisashi Kaneko

Japans herrelandslag

Hisashi Kaneko spilte 7 landskamper for Japans herrelandslag.
Leptinopterus fryi

Utseende

En middelsstor (36-43 millimeter), avlang, matt gråsvart hjortebille. Hannenes kjever er svært forlengede, tynne og rette, med flere kraftig tenner på innersiden. Hodet er firkantet, med en bred, grunn U-formet innbuktning foran. Antennene er forholdsvis lange, ytterst med en liten, tre-leddet vifte. Pronotum er rektangulært med litt rundede sider, innsnevret ved roten.
Som vanlig hos hjortebiller er hunnene mindre og mangler hannenes forlengede kjever.

Levevis

Larvene utvikler seg i råtne trestammer.

Utbredelse

Arten lever i Brasil.
Benedikt av Nursia

Liv

Den eldste omtale av Bendedikt finner en i det andre bindet av pave Gregor I sitt fire-bindsverk
Dialoger, antatt skrevet i 593.  
Benedikt var sønn av en romersk adelsmann i fra Nursia, en eldre navneform for byen Norcia i Umbria.  Etter tradisjonen vokste han opp med tvillingsøsteren Scholastica.
Etter først å ha reist til Roma for å studerte, dro Benedikt ut i landligere omgivelser for å leve som eremitt.  Et ry for gudfryktig levesett gjorde at han tiltrakk seg elever og sympatisører, og en kort periode fungerte han som abbed for et kloster i Vicovaro nordøst for Roma.  Benedikt kom imidlertid i konflikt med munkene der, som forsøkte å forgifte han.
Omkring 525 flyttet Benedikt til Monte Cassino. Der grunnla han et eget kloster i 529, og resten av livet fungerte han der som abbed.  Det var for dette klosteret han skrev reglene som senere fikk så stor betydning for europeisk klostervesen.  Etter tradisjonen døde Benedikt i Monte Cassino 21. mars 547.
Benedikts regel: Benedikts regel er en samling av regler i 73 kapitler, som omhandler både åndelig og praktisk veiledning for mange forskjellige sider av klosterlivet: Religiøse seremonier og messer, tidebønner, overtredelser og avstraffelser, måltid, arbeid, klesdrakt, opptak av nye munker og plikter for abbeden.
Hans regel ble snart bestemmende for hele det vesterlandske munkevesen. Den går hovedsakelig ut på å fremme en alvorlig praktisk kristendom. Framfor alt skulle streng orden og tukt iakttas. Ingen skulle opptas i ordenen uten å først ha gjennomgått ett års prøvetid (novisiat). Deretter skulle den inntredende gi endelig forsikring om å forbi i klostret i hele sitt liv og punktlig adlyde sine foresatte, framfor alt abbeden som Kristi stedfortreder. Likeledes må han love forsakelse av all jordisk eiendom og iaktta kyskhet.
Munkene skulle sysselsette seg med andaktsøvelser og undervisning av unge, men også med åkerbruk og håndverk og så ete sitt eget brød. Dertil kom – i særdeleshet etter at Cassiodorus (død 562) hadde inntrådt i ordenen – vitenskapelige studier, som benediktinerne fra tidlig av gjore seg kjent for og av hvilke den lærde verden enn idag nyter fruktene av.
Pave Gregor den store gjorde også misjonsvirksomhet til et av ordenens hovedmål. Først ved disse to oppgavers forening med den opprinnelige ordensregelen ble benediktinerordenen voksen sitt verdenshistoriske kall og sivilisasjonens fremmer. I 14 år – til sin død i 543 – vedvarte Benedikt med å forestå klosteret Monte Cassino. 
Gregor den store har (i andre boken av sine Dialoger) utførlig skildret hans av legenden rikt utsmykkede liv og virksomhet.
Anauxesis

Utseende

Nokså små, lange og smale, mørkt gråaktige trebukker. Antennene er ganske lange, hos hannene mye lengre enn kroppen. Pronotum er tydelige smalere enn de jevnbrede dekkvingene og mye lengre enn bredt, omtrent sylindrisk.

Utbredelse

Slekten er utbredt i Afrika.
Felbertauerntunnelen

Felbertauerntunnel er en veitunnel i Østerrike som går gjennom fjellet Felber Tauern og forbinder delstatene Salzburg og Øst-Tirol.
Felbertauerntunnelen ble åpnet for trafikk i 1967 og går fra 1 632 til 1 650 moh. Tunnelen er 5 304 meter lang, og har bomveiavgift. Mens beboere i Østtyrol og innbyggere fra Mittersil i delstaten Salzburg slipper avgift.
Rhagionempididae

Fossiler

Gruppen er kjent fra fossiler fra Jura og Kritt, dessuten er det funnet en hittil ubeskrevet art fra Eocen.
Sensation

Sensation er et house-party som første gang ble arrangert i Amsterdam, Nederland i år 2000. I 2011 tok Sensation for første gang turen til Norge, og Telenor Arena i Bærum. Arrangøren er det nederlandske firmaet ID&T.

Historie

Sensation ble grunnlagt av nederlenderen Duncan Stutterheim og ID&T. Sensation startet tregt i 2000 med et event som ikke hadde kleskode og som trakk 20 000 gjester. Året etter var det planlagt et tilsvarende show, men da broren av grunnleggeren, Miles, døde i en bilulykke ønsket Duncan at alle gjestene skulle gå i hvite klær. Det kom dobbelt så mange gjester i 2001 og nærmere 80 prosent av alle gjestene hadde kledd seg i hvitt. Det er dette eventet som er opphavet til slik det kjennes i dag.

Sensation White og Black

I 2002 ble Sensation delt i to forskjellige kategorier; Sensation White og Sensation Black. Sensation White skulle være selskapet hvor alle skulle gå kledd i hvitt og musikksjangeren skulle være trance og house. Sensation Black var den strake motsetning hvor alle gikk i sorte klær og musikken var hardstyle og hardcore. White var uten tvil mest populært og 40 000 billetter kunne bli solgt ut på bare et par timer. Black var derimot ikke like populært og det tok som regel svært lang tid før eventet ble utsolgt. I 2006 startet ID&T Sensation International for å kunne holde kopier av Sensation White i andre land. Året etter ble BLACK skilt ut fra Sensation.

Nåtid

Sensation blir holdt den første helgen i juli, men billettene blir lagt ut for salg tidlig på våren. Sensation er ment som et show og publikumet får derfor ikke vite hvilke artister som skal opptre før etter det er utsolgt. Hvert år er det et nytt tema for arrangementet, og premieren er i Amsterdam. 14. april ble Sensation kåret til «Best club event» i Danmark til tross for at interessen var laber.
Dzungaria

Historie

Dzungaria har sitt navn etter Dzungar-khanatet som eksisterte i Sentral-Asia i det syttende og attende århundre. Det fikk igjen navnet sitt fra dzungarene, som ble så kalt fordi de utgjorde den venstre flanke (züün, venstre; gar, hånd) av den mongolske hæren. Det nådde sitt høydepunkt under Kaldan, eller Bushtu Khan, i siste halvdel av det 17.århundre, men ble fullstendig knust av de kinesiske Qing-herskerne rundt 1757–1759. Det har spilt en viktig rolle i Mongolias historie og de store mongolske vandringene vestover.
I 1911 var territoriet delt mellom Qing imperiet (Xinjiang, også kjent som Øst-Turkestan og det nordvestre Mongolia) og Russisk Turkestan (provinsene Semiretsje og Semipalatinsk).
Dets største utstrekning omfattet Kashgar, Yarkand, Khotan, hele Tian Shan-regionen og kort sagt mesteparten av Sentral-Asia mellom 35 til 50 °N og fra 72 til 97 °Ø.

Geografi og geologi

Dzungaria er i hovedsak et steppe- og halvørkenpreget bekken omgitt av høye fjell: Tian Shan i sør og Altai i nord.
Geologisk er det en utløper av den paleozoiske Kazakhstanblokken og var engang en del av et separat kontinent før Altaifjellene ble dannet på slutten av den paleozoisk tidsalder. Det inneholder ikke den samme mineralrikdommen som Kazakhstania og kan ha vært en pre-eksisterende kontinentalblokk før Kazakhstania ble dannet.
Ürümqi, Yining og Karamay er de største byene. Andre, mindre oasebyer ligger langs foten av fjellkjedene.

Økonomi

Hvete, bygg, havre og sukkerroer dyrkes, og det drives al av kveg, sauer og hester. Markene vannes med smeltevann fra de permanent snødekte fjellene.
Dzungaria har forkomster av kull, jern, and gull så vel som store oljefelt.

Demografi

Befolkningen består av uighurer, kasaker, kirgisere, mongoler og Han-kinesere. Fra 1953 har det vært en omfattende innflytting av Han-kinesere for å arbeide på vann- og industriprosjekter.
Stjørdal Friidrettsklubb

Stjørdal Friidrettsklubb (stiftet 13. november 1995) er en friidrettsklubb fra Stjørdal i Trøndelag.
Klubben er en overbygningsklubb for friidrettsavdelingene i IL Nybrott og Stjørdals-Blink, og har et medlemstall på rundt 200. Hjemmebane er Øverlands Minde.
Klubben har vunnet flere NM-medaljer innen kulestøt, spydkast og høydehopp.
Rosenkrantz og Gyldenstern

Rosenkrantz og Gyldenstern er rollefigurer fra William Shakespeares tragedie Hamlet. Navnene hentet Shakespeare fra to av Danmarks ledende adelsslekter på 1500-tallet, Rosenkrantz og Gyldenstierne.
I Hamlet er de hoffmenn ved det kongelige danske slott under Kong Claudius. De er gode venner og tidligere skolekamerater med Hamlet, og blir derfor satt til å spionere på ham. De sviker begge Hamlet og følger kongens ordre, men Hamlet oppdager raskt deres agenda. Begge dør når instruksjonen fra Kong Claudius, som innebærer at ihendehaveren av instruksjonsbrevet blir drept, blir endret av Hamlet til å instruere at Rosenkrantz og Gyldenstern heller blir ofre.
De er også rollefigurer i W. S. Gilberts skuespill Rosenkrantz og Gyldenstern og Tom Stoppards skuespill Rosenkrantz og Gyldenstern er døde.
Miksebord

Teknisk utvikling

Miksepulter utviklet seg ikke primært for musikkbruk for konserter, men heller innen vitenskap, konserter og kringkasting. Rørteknologien lot ikke enkelt plass til mange kanaler, så flerkanals bord utviklet seg primært med transistorteknologien.
Bordene fikk ikke bare flere kanaler, men også flere kontroll- eller innstillings-muligheter etter som tiden gikk.
Digitalteknikken ble først brukt til å lese av innstillingene og lagre dem for senere referanse. Etter disse data kunne pulten settes opp manuelt slik den var på en gitt dag engang. Det kom etterhvert til at digitaldelen registrerte alle innstillinger mens produksjonen fant sted. Slik kunne en pult inklusive musikkinnhold settes tilbake til en gitt tid og ny miksing kunne begynne derfra. Faderne, som styrer lydmengden fra hver kanal, ble motordrevne for å kunne sette dem korrekt og klare til bruk.
Etter hvert ble det vanlig å digitalisere lyden slik at bare mikrofonforsterkere og høyttalerdrivere (effektforsterkere, sluttrinn) var analoge. Alt der imellom ble værende som computerdata. Digitalteknikken frembrakte digitale pendanter til tradisjonelle analoge funksjoner; såkalte DSP-er (Digital Signal Processors) kan programmeres til å utføre det meste, også til funksjoner som analoge kretser ikke er i stand til å utføre.
Med disse kretsene bortfalt nesten hele miksepulten som en fysisk gjenstand. Den lever videre som bilder av en interaktiv pult på skjermer. Her kan en klikke seg frem til enhver kanal og ethvert effektapparat den har, og finne et vell av innstillingsmuligheter som ikke var mulig på et analogt bord, samt presis timing av alle hendelser, samt nesten-gratis lagring av alle signaler. Slik sett er miksepulten blitt redusert til et rack med A/D-konvertere for inngangene, noen få D/A-konvertere for stereoutganger og et computerprogram for resten. Programmet betjener minst to monitorer; én for miksen på en tidsakse, og én for å styre miksepulten på alle nivåer.
Selv om programmer og den enda nødvendige hardwaren ikke er helt billige, er utgiftene for den ikke-akustiske delen av et studio blitt vesentlig redusert som følge av digitalteknikken. Også multikanals båndopptakere og deres pleie faller bort, som alle analoge effektapparatene som nå er blitt til programsnutter. Disse igjen har forskjellige egenskaper alt etter tilbyder. Programdelene installeres og kopler seg digitalt til en inngang og utgang i hovedprogrammet som en PLUG-IN-modul.
La Cleopatra

Historisk bakgrunn og musikalsk analyse

La Cleopatra var en bestillingsverk av tsarina Katarina II av Russland i 1788. Cimarosa og Moretti fikk instrukser om at operaen skulle være kort og ha et relativt enkelt plott. Som et resultat av det varer operaen omtrent hundre minutter som er kort for en opera på denne tiden. Plottet er også veldig enkelt og mangler de typiske vendingene i handlingen og intriger som andre opera serias hadde.
Musikalsk består operaen av for det meste arier med bare noen få duetter, en kvartett, en ballett, og en marsj. Selv om musikkritikere har beundret duetten på slutten av første akt, musikken skrevet for ballett, og kvartett på slutten, så er operaen samlet sett ikke så merkverdig. Verket fikk urpremiere i Teater-Eremitasjen i St. Petersburg, Russland 27. september 1789.
Brønnøysund Musikkorps

Brønnøysund Musikkorps (BMK) (stiftet 24. november 1894) er et amatørjanitsjarkorps i Brønnøysund med vel 40 medlemmer.
BMKs motto er Korps for folk. 
Dirigent er Hans Kristian Edvardsen.

Kirkekonserter

I noen år hadde BMK kirkekonsert i Brønnøy kirke i november, i enkelte stykker i samspill med kirkeorgelet.
Repertoaret ble hentet fra den klassiske "litteratur" iblandet julemusikk som oppvarming mot nært forestående adventer.
Her er repertoaret noen av årene:

Brakka

Korpset har sitt eget hus, kalt BMK-brakka, hvor øvelser og sosiale arrangementer foregår.